Diha 15 di Abrit, 2021

Para: I Ge’helo’ Kumision

Ginen: I Kumiten I Na’an Lugåt

Asunto: Rikumendasion Para I Na’an Destritu Siha

In na’fonhåyan i Inekungok Pupbleku put na’an lugåt siha gi san haya gi isla. Manmiteng ham giya Hågat gi diha 13 gi alas sais gi pupuenge. I rekumendasion ni’ humuyong ginen i pupbleku yan i mahot siha ayu na destritu maprisenta guini para i aksion i Kumision.

Maneståba gi miteng este siha na ufisiåles:

Mahot Hågat - Honoråpble as Kevin Susuico

Bisu Mahot, Hågat – Honoråpble as Chis Fejerang

Mahot Santa Rita – Honoråpble as Dale Murphy

Mahot Humåtak – Honoråpble as Johnny Quinata

Mahot Malesso’ – Honoråpble as Ernest Chargualaf

Mahot Inalåhan – Honoråpble as David Chargualaf

Mahot Talo’fo’fo’ – Honoråpble as Vicente Taitatgue

Sinadora, 36th na Liheslatura – Honoråpble as Telo Taitague

Guaha lokkue’ 25 na taotao manannok gi miteng yan guaha 11 mañaonao gi yum (zoom).

Kada unu gi Mahot manestigu na manfaboråpble para u matulaika i na’an i destriton-ñiha para u matattiyi i hagas manmasångan-niha siha i na’an yan u fanmadilitreha sigun i nuebu na utugrafiha.

I uniku na tinilaika u para u marekoknisa Sumai gi na’an i destriton Santa Rita. Sigun Mahot Alvarez, debi di u mafa’na’an i destritu Santa Rita-Sumai.

Maneståba gi miteng i tres na membron i Kumiten i Na’an Lugåt as Robert Underwood, Teresita Flores yan si Jimmy Teria. Sumåonao lokkue’ si Elyssa Santos kumu ayudånte.

In rikumenda na u ma’apreba este siha na na’an. Siempre maprisenta este na lista despues gi Liheslaturan Guahån.

Hågat; Humåtak; Inalåhan; Malesso’; Talo’fo’fo; Santa Rita-Sumai.

Siempre guaha otro na Inekungok Pupbleku gi otro mes para i na’an destritu gi sentråt na bånda gi isla.

Robert A Underwood Teresita Flores Jimmy Teria